দিল্লির অষ্টম মুখ্যমন্ত্রী কেজরিওয়াল ছিলেন ভারতের একজন কর অফিসার। তার স্ত্রীও কর বিভাগে কর্মরত ছিলেন। সর্বশেষ যুগ্ম কমিশনারের দায়িত্ব পালন করেন কেজরিওয়াল। এর আগে ভারতের সর্ববৃহৎ কোম্পানি টাটায় চাকরি করতেন তিনি। সরকারি চাকরি করতে গিয়ে কেজরিওয়াল প্রত্যক্ষ করেন প্রশাসনের সব রন্ধ্রে রন্ধ্রে দুর্র্নীতি আর ঘুষ কেলেঙ্কারি আর তাতেই বিষিয়ে ওঠে তার মন। সিদ্ধান্ত গ্রহণ করেন প্রতিবাদ জানানোর। ২০১১ সালে দিল্লির রামলীলা ময়দানে যখন আন্নাহাজারে দুর্নীতি বিরোধী অনশন করেছিলেন। তখন তিনিও তার সাথে যোগ দেন এবং দুর্নীতি বিরোধী আন্দোলন পরিচালনা করতে থাকেন। মাত্র চার বছর পরে গত ১৪ ফেব্রুয়ারি সেই রামলীলা ময়দানেই তিনি দিল্লির মুখ্যমন্ত্রী হিসেবে শপথ গ্রহণ করেন।